Φυσική Α΄Λυκείου                  

1.1 ΕΥΘΥΓΡΑΜΜΗ ΚΙΝΗΣΗ

Ύλη και κίνηση 
Η κίνηση είναι έννοια σχετική, δηλαδή η περιγραφή της εξαρτάται από το σύστημα αναφοράς. Για έναν ακίνητο παρατηρητή που βρίσκεται στο δρόμο τα δύο αυτοκίνητα κινούνται με την ίδια ταχύτητα. Αντίθετα για ένα παρατηρητή που βρίσκεται στο ένα από τα δύο. Δηλαδή ένα σώμα θα λέμε ότι κινείται, όταν αλλάζει συνεχώς θέσεις, ως προς ένα παρατηρητή (σύστημα αναφοράς) που θεωρούμε ακίνητο.
Η τροχιά ενός σώματος που κινείται είναι το σύνολο των διαδοχικών θέσεων από τις οποίες διέρχεται το σώμα.Αν η τροχιά είναι ευθεία, τότε η κίνηση χαρακτηρίζεται ως ευθύγραμμη, ενώ αν είναι καμπύλη ως καμπυλόγραμμη.

Θέση – Μετατόπιση - Χρόνος

Σωμάτιο ή υλικό σημείο
Υλικό σημείο ονομάζεται κάθε αντικείμενο με αμελητέες διαστάσεις σε σχέση με το περιβάλλον του.

Χρόνος 
Η έννοια «χρόνος» είναι έννοια πρωταρχική. Δηλαδή δεν ορίζεται από άλλη έννοια. Δημιουργείται από τη συναίσθηση της διαδοχής των γεγονότων.
Μονάδα μέτρησης στο S.I.:1 second  (1s)

Χρονική στιγμή: η έννοια της χρονικής στιγμής στη φυσική απαντά στο ερώτημα: «πότε;». Συμβολίζεται με το γράμμα t.

Χρονική διάρκεια (χρονικό διάστημα): η έννοια της χρονικής διάρκειας στη φυσική απαντά στο ερώτημα: «πόσο διαρκεί;» .
Συμβολίζεται με: Δt = tτελ–tαρχ 

Το Δt είναι πάντα θετικό διότι: t τελ > t αρχ  tτελ – tαρχ > 0.
(! Δυστυχώς ο χρόνος «πάει» πάντα μπροστά).

Περιοδικά φαινόμενα
Όλα τα φαινόμενα που επαναλαμβάνονται κατά τον ίδιο τρόπο και σε ίσα χρονικά διαστήματα ονομάζονται περιοδικά.

Περίοδος Τ ενός περιοδικού φαινομένου ονομάζεται η χρονική διάρκεια που απαιτείται για κάθε επανάληψη του φαινομένου.
Μονάδα μέτρησης στο S.I. : 1s

Συχνότητα ν ενός περιοδικού φαινομένου ονομάζεται το πηλίκο του αριθμού Ν των επαναλήψεων του φαινομένου σε ορισμένο χρονικό διάστημα Δt προς το χρόνο αυτό:

	
Σχέση συχνότητας–περιόδου:Σε χρόνο μιας περιόδου ,δηλαδή Δt=T είναι Ν=1. 

Άρα από την παραπάνω σχέση έχουμε: 
Μονάδα μέτρησης στο S.I.: 1 Hertz (Hz) =s-1


Χώρος 
· Για να περιγράψουμε που βρίσκεται ένα σημειακό αντικείμενο χρειαζόμαστε ένα σύστημα αναφοράς. Η αλλαγή της θέσης του αντικειμένου σε σχέση με το χρόνο ως προς ενα σύστημα αναφοράς που θεωρούμε ακίνητο, καλείται κίνηση.
Η συνεχής νοητή γραμμή που χαράζει το αντικείμενο καθώς μεταβάλλει τη θέση του λέγεται τροχιά.  
Η τροχιά κάθε φορά εξαρτάται απο το σύστημα αναφοράς που έχουμε επιλέξει και η μορφή της χαρακτηρίζει το είδος της κίνησης σαν ευθύγραμμη ή καμπυλόγραμμη.
Ο χώρος θεωρείται έννοια πρωταρχική. Μπορούμε να τον κατανοήσουμε μέσα από τη συναίσθηση που μας δημιουργεί η διαφορετική θέση των αντικειμένων.
Για να προσδιορίσουμε πόσο απέχουν δύο σημεία του χώρου εισάγουμε το φυσικό μέγεθος μήκος με μονάδα μέτρησης το 1 μέτρο (1m).
Ο όρος «μήκος» αναφέρεται συνήθως σ’ ένα αντικείμενο και μας βοηθά να περιγράψουμε το μέγεθός του.
Η έννοια απόσταση αναφέρεται σε δύο διαφορετικά αντικείμενα. Π.χ. η απόσταση Αθήνα-Ναύπλιο είναι 160 km (Μήκος διαδρομής). Συνήθως συμβολίζεται με το γράμμα S και είναι μονόμετρο μέγεθος.

Θέση – Μετατόπιση
Προκειμένου να απλοποιήσουμε την μελέτη των φυσικών φαινομένων, θεωρούμε τα σώματα ως σημειακά αντικείμενα. Δηλαδή σαν αντικείμενα ασήμαντων διαστάσεων.

 (
                  -3      -2      -1       0       1       2        3
Α                       Ο               Μ
x(m)
)



Θέση ενός Σημειακού Αντικειμένου πάνω σε Άξονα
Πάνω στην ευθεία x΄x μπορούμε να κινηθούμε είτε από το x΄ στο x είτε αντίθετα. Αν τη μία από τις δύο κατευθύνσεις την θεωρήσουμε αυθαίρετα ως θετική και την παραστήσουμε μ’ένα βέλος τότε λέμε ότι η ευθεία είναι προσανατολισμένη.
Πάνω στην προσανατολισμένη ευθεία x΄x παίρνουμε ένα οποιοδήποτε σημείο Ο ως αρχή. Μια τέτοια προσανατολισμένη ευθεία x΄Ο x τη λέμε άξονα και τις ημιευθείες Οx και Οx΄τις λέμε θετικό και αρνητικό ημιάξονα, αντίστοιχα.  
Η θέση ενός αντικειμένου που βρίσκεται στο Μ είναι ένα διάνυσμα με αρχή την αρχή των αξόνων και τέλος το σημείο που βρίσκεται το αντικείμενο, και συμβολίζεται x Το μέτρο του διανύσματος θέσης συμπίπτει με τη συντεταγμένη του σημείου Μ.  Έτσι:   OM= x και x = + 2m
Η θέση ενός σημειακού αντικειμένου αναφέρεται πάντα σε συγκεκριμένη χρονική στιγμή t. 

Θέση ενός Σημειακού Αντικειμένου πάνω στο επίπεδο
Για σημειακό αντικείμενο που κινείται σ’ επίπεδο παίρνουμε ως σύστημα αναφοράς σύστημα καθέτων ορθογωνίων αξόνων x΄ox και y΄oy. Η θέση του σημειακού αντικειμένου προσδιορίζεται από τις συντεταγμένες του σημείου στο οποίο βρίσκεται το σημειακό αντικείμενο.

Μετατόπιση ενός Σημειακού Αντικειμένου πάνω σε Άξονα.

Μετατόπιση ενός σημειακού αντικειμένου ορίζουμε το διανυσματικό μέγεθος που εκφράζει τη μεταβολή της θέσης του, και συμβολίζεται 




όπου  το διάνυσμα της τελικής θέσης, και  το διάνυσμα της τελικής θέσης. Το διάνυσμα   έχει αρχή πάντα την αρχική θέση του αντικειμένου και τέλος την τελική του θέση.  
 (
                  -3      -2      -1       0       1       2        3
Α                       Ο               Μ
x(m)
)




Έστω ότι ένα σώμα βρίσκεται στο σημείο Μ τη χρονική στιγμή  και στο σημείο Α τη χρονική στιγμή  . Η μετατόπιση του σώματος κατά τη χρονική διάρκεια  είναι:

  και μέτρο


Το μείον μας δείχνει ότι το αντικείμενο μετατοπίζεται προς τ’ αριστερά δηλ. Προς τον αρνητικό ημιάξονα.

! Αν  σημαίνει ότι το σώμα μας μετατοπίζεται προς τη θετική κατεύθυνση.

! Αν  δηλαδή το σώμα επιστρέφει στην αρχική του θέση ή είναι ακίνητο.
! Η μετατόπιση αναφέρεται πάντα σε ένα χρονικό διάστημα Δt

[image: ]Μετατόπιση ενός Σημειακού Αντικειμένου και σύστημα αναφοράς.
Στο σχήμα το αυτοκίνητο τη χρονική στιγμή t1 ήταν στην θέση Α και τη χρονική στιγμή t2 στη θέση Β.
Σύστημα αναφοράς το δέντρο
Δx=x2-x1=(+4m)-(+1m)=+3m
Σύστημα αναφοράς το περίπτερο
Δx= x2-x1=(+2m)-(-1m)=+3m


Άρα
Η μετατόπιση είναι ανεξάρτητη από το σημείο αναφοράς ενώ η θέση όχι

Σύγκριση Μετατόπισης- Διαστήματος.
	Μετατόπιση 
	Διάστημα 

	Διανυσματικό μέγεθος.
	Μονόμετρο μέγεθος.

	Εξαρτάται από την αρχική και τελική θέση και είναι ανεξάρτητη της τροχιάς του κινητού.
	Εξαρτάται από την διαδρομή που ακολουθεί το κινητό.

	Η αλγεβρική της τιμή μπορεί να είναι αρνητική ή θετική.
	Είναι πάντα θετικός αριθμός.



! Όταν η κίνηση δεν αλλάζει φορά, το διάστημα και η απόλυτη τιμή της μετατόπισης ταυτίζονται.

Επιλεγμένα θέματα από την τράπεζα θεμάτων
1. Από ένα σημείο του εδάφους εκτοξεύουμε κατακόρυφα προς τα πάνω μια πέτρα. Η πέτρα κινείται κατακόρυφα, φτάνει σε ύψος 6 m από το έδαφος και στη συνέχεια πέφτει στο έδαφος ακριβώς στο σημείο εκτόξευσης. Ένας μαθητής ισχυρίζεται ότι: «η μετατόπιση της πέτρας από τη χρονική στιγμή της εκτόξευσης μέχρι τη στιγμή που -ανέρχεται στο ίδιο σημείο είναι ίση με 12 m».
Να επιβεβαιώσετε ή να διαψεύσετε τον παραπάνω ισχυρισμό, αιτιολογώντας την απάντησή σας.

2. . Οι ευθύγραμμοι διάδρομοι κολύμβησης σε πισίνα ολυμπιακών διαστάσεων έχουν μήκος ίσο με 50 m. Σε έναν αγώνα κολύμβησης των 200 m η ολική μετατόπιση του κολυμβητή είναι ίση με:
α) 200 m                        β) 500 m                      γ) μηδέν 
Να επιλέξετε τη σωστή απάντηση και να αιτιολογήσετε την επιλογή σας.

3. Ένα αυτοκίνητο κινείται κατά μήκος ενός ευθύγραμμου οριζόντιου δρόμου, ο οποίος θεωρούμε ότι ταυτίζεται με τον οριζόντιο άξονα x/x. Το αυτοκίνητο ξεκινά από τη θέση x0=+40 m και κινούμενο ευθύγραμμα διέρχεται από τη θέση x1 = +90m και καταλήγει στη θέση x2=+20m.
Η μετατόπιση του αυτοκινήτου στην κίνηση που περιγράφεται παραπάνω είναι ίση με:
α) 120m                         β) 80m                       γ) -20m 
Να επιλέξετε τη σωστή απάντηση και να αιτιολογήσετε την επιλογή σας

4. [image: ]Ένα αυτοκίνητο κινείται κατά μήκος ενός ευθύγραμμου οριζόντιου δρόμου, ο οποίος θεωρούμε ότι ταυτίζεται με τον οριζόντιο άξονα x/x. Στο διπλανό διάγραμμα παριστάνεται η θέση του αυτοκινήτου σε συνάρτηση με τον χρόνο. Η μετατόπιση του αυτοκινήτου στην κίνηση που περιγράφεται στο διάγραμμα είναι ίση με:
α) 140m                        β) 60m                         γ) -40m 
Να επιλέξετε τη σωστή απάντηση και να αιτιολογήσετε την επιλογή σας.

Eρωτήσεις – Aσκήσεις – Προβλήματα

5. α) Μπορεί ένα κινητό να βρίσκεται την ίδια χρονική στιγμή σε δύο διαφορετικές θέσεις;
β) Μπορεί να βρίσκεται στην ίδια θέση δύο διαφορετικές χρονικές στιγμές;

6. Γιατί το χρονικό διάστημα είναι πάντα θετικό;

7. Η μετατόπιση είναι ανεξάρτητη από τη θέση που επιλέξαμε ως αρχή (μηδέν) του άξονα των συντεταγμένων;


8. Η μετατόπιση αναφέρετε σε χρονική στιγμή ή σε χρονικό διάστημα;

9. Είναι σωστό να λέμε ότι όταν ένα σώμα έχει θετική μετατόπιση τότε αυτό κινείται στον θετικό ημιάξονα;

10. Σε μια ευθύγραμμη κίνηση, η φορά κίνησης μπορεί να προσδιοριστεί από την αλγεβρική τιμή της θέσης ή από την αλγεβρική τιμή της μετατόπισης; Αιτιολόγηση.

11. Ποιες από τις παρακάτω προτάσεις είναι σωστές;




α. Όταν ένα κινητό πάει από το Α στο Β, η μετατόπισή του είναι αρνητική, γιατί το Α βρίσκεται στα αρνητικά του άξονα των συντεταγμένων
β. Όταν ένα κινητό πάει από το Α στο Β, η μετατόπισή του είναι ένα διάνυσμα με αρχή το Α και τέλος το Β.


γ. Όταν ένα κινητό πάει από το Α στο Β, τότε η αλγεβρική τιμή της μετατόπισής του δίνεται από την σχέση  ή 
δ. Η μετατόπιση ενός κινητού που πάει από το Α στο Β και ξαναγυρίζει στο Α είναι μηδέν.

12. Ποιες από τις παρακάτω προτάσεις είναι σωστές;
α. Θετική μετατόπιση σημαίνει ότι η κατεύθυνση της κίνησης είναι προς τα θετικά του άξονα
β. Θετική μετατόπιση σημαίνει ότι κινούμαστε στα θετικά του άξονα 
γ. Θετική μετατόπιση έχουμε όταν η αρχική θέση του κινητού είναι το μηδέν του άξονα.
δ. Θετική μετατόπιση έχουμε όταν η αλγεβρική τιμή της τελικής θέσης είναι μεγαλύτερη από την αντίστοιχη της αρχικής θέσης.

13. 

Συμπληρώστε τον παρακάτω πίνακα με τις θέσεις  και  των τριών σφαιρών Α, Β και Γ του σχήματος:  (το μοναδιαίο διάστημα στον άξονα x΄x είναι ίσο με 1m).




	Αν ως αρχή του άξονα θεωρείται:

Το σημείο Α
Το σημείο Β
Το σημείο Γ
	Θέση:

ΧΑ=………..,  ΧΒ=…………., ΧΓ=……….
ΧΑ=………… ΧΒ=………....., ΧΓ=……….
ΧΑ=…………, ΧΒ=…………, ΧΓ=………




14.Ένα σημειακό αντικείμενο κινείται σε ευθεία γραμμή που συμπίπτει με  τον άξονα x΄οx. Στο διπλανό σχήμα  παριστάνεται γραφικά η θέση του αντικειμένου σε σχέση με το χρόνο.
Α.  Επί πόσο χρονικό διάστημα το αντικείμενο:  
α. Έχει θετική μετατόπιση
β. Κινείται στον αρνητικό ημιάξονα
γ. Είναι ακίνητο
δ. Κινείται στον θετικό ημιάξονα.
Β. 	Ποια είναι η θέση του αντικειμένου τη χρονική στιγμή  4s;
Γ. 	Ποια χρονική στιγμή αλλάζει η φορά κίνησης του αντικειμένου;
Δ.	Αντιστοιχίσετε τα χρονικά διαστήματα που αναγράφονται στην αριστερή στήλη με τις αλγεβρικές τιμές της μετατόπισης που αναγράφονται στη δεξιά στήλη:


	Δt (s)
	Δx(m)

	1.  (0 - 2)s
	α. 0m

	2.  (0 - 6)s
	β. – 6m

	3.  (2 – 8)s
	γ. +6m

	4.  (2 – 10)s
	δ.+12m

	
	ε. –12m



15.Ένας δρομέας κάνοντας προπόνηση έτρεξε 5 km προς νότο κι ύστερα 12km προς βορά. Βρείτε τη μετατόπισή του.

